Uznesenie Súdneho dvora (ôsma komora) z 27. júna 2018 – flightright
(vec C‑130/18)(1)
„Návrh na začatie prejudiciálneho konania – Článok 99 Rokovacieho poriadku Súdneho dvora – Letecká doprava – Nariadenie (ES) č. 261/2004 – Článok 5 ods. 1 písm. c) – Právo na náhradu v prípade zrušenia letu – Presmerovanie, ktoré cestujúcemu neumožňuje dosiahnuť jeho konečné cieľové miesto maximálne dve hodiny po plánovanom čase príletu zrušeného letu – Meškanie od dvoch do troch hodín“
Doprava – Letecká doprava – Nariadenie č. 261/2004 – Spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov – Právo na náhradu v prípade zrušenia letu – Presmerovanie ponúknuté cestujúcemu, ktorým dosiahne jeho konečné cieľové miesto viac ako dve ale menej ako tri hodiny po plánovanom čase príletu zrušeného letu – Začlenenie
[nariadenie Európskeho parlamentu a Rady č. 261/2004, článok 5 ods. 1 písm. c) bod iii)]
(pozri bod 23 a výrok)
Výrok
Článok 5 ods. 1 písm. c) bod iii) nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že cestujúci, ktorý bol informovaný o zrušení jeho letu do siedmich dní pred plánovaným časom odletu, má právo na náhradu stanovené týmto ustanovením v prípade, že mu dopravca ponúkol presmerovanie, ktoré mu umožnilo dosiahnuť konečné cieľové miesto viac ako dve hodiny, ale o menej ako 3 hodiny, po plánovanom čase príletu zrušeného letu.
1 Ú. v. EÚ C 182, 28.5.2018.